**MÁV Személyszállítási Zrt.**

**A D A T K E Z E L É S I T Á J É K O Z T A T Ó J A**

**a KarrierVáltó Pályázattal összefüggésben végzett adatkezeléseiről**

A jelen adatkezelési tájékoztató célja, hogy az Európai Unió általános adatvédelmi rendelete (GDPR[[1]](#footnote-1)) 13–14. cikkeiben foglaltaknak megfelelően az Adatkezelő tájékoztatást adjon a MÁV-csoport által meghirdetett KarrierVáltó Pályázat (a továbbiakban: *„Pályázat”***)** keretében a MÁV Személyszállítási Zrt. munkavállalói által beküldött pályázatok befogadásával és elbírálásával összefüggésben végzett adatkezelésekről.

1. **Adatkezelő megnevezése és elérhetőségei**

**MÁV Személyszállítási Zártkörűen Működő Részvénytársaság**

Székhely: 1091 Budapest, Üllői út 131.

Cégjegyzékszám: 01-10-045551

Adószám: 13834492-2-44

E-mail: palyaorientacio.szesza@mavcsoport.hu

 (a továbbiakban: **Adatkezelő**)

1. **Adatfeldolgozó megnevezése és elérhetőségei**

**MÁV Szolgáltató Központ Zártkörűen Működő Részvénytársaság**

Székhely: 1134 Budapest, Dévai utca 23.

Cégjegyzékszám: 01-10-045838

Adószám: 14130179-2-44

 (a továbbiakban: **Adatfeldolgozó**)

Az Adatkezelő és az Adatfeldolgozó között létrejött szerződés alapján az Adatfeldolgozó teljes körű humán (adatrögzítés, bérszámfejtési) és informatikai szolgáltatást (levelező rendszer teljeskörű üzemeltetése és tárhelyszolgáltatás) nyújt az Adatkezelő részére.

1. **Az adatkezelésre vonatkozó információk**

|  |  |
| --- | --- |
| **Az érintett személye** | az Adakezelő azon munkavállalója (a továbbiakban: *„Érintett”* vagy *„Pályázó”*), aki a Pályázatra – az e célra rendszeresített pályázati adatlap és nyilatkozat című formanyomtatványon (a továbbiakban: *„Pályázati adatlap”*) pályázatot nyújt be.  |
| **Az adatkezelés célja** | annak biztosítása, hogy a Pályázó a Pályázat eredményeképpen a Pályázatában bemutatott képzésen részt vegyen. |
| **A kezelt személyes adatok köre** | a) a Pályázó neve és e-mail címe, a beküldött tartalma, amennyiben a Pályázata azonnal – mérlegelés nélkül – elutasításra kerül.b) a Pályázó Pályázati adatlapon megadott adatai, kivéve ha a Pályázata azonnal – mérlegelés nélkül – elutasításra kerül.Nyertes Pályázó a tanulmányi szerződéshez kapcsolódó adatkezelésről egy külön adatkezelési tájékoztatóban kap az Adatkezelőtől tájékoztatást. . |
| **Az adatkezelés módja** | elektronikusan  |
| **Az adatkezelés jogalapja** | a GDPR 6. cikk (1) bekezdés f) pontja szerint az adatkezelés szükséges az Adatkezelő jogos érdekének érvényesítéséhez, vagyis ahhoz, hogy a meghirdetett Pályázat úján is motiválja a munkavállalóit az egyéni tanulásra, szakmai fejlődésre, amely a munkavállaló egyéni kompetenciáinak fejlesztésén túl hozzájárul a Társaság és ezáltal a MÁV-csoport tevékenységének minőségi fejlesztéséhez. Az Adatkezelőnek a fentiek alapján jogos érdeke fűződik ahhoz, hogy Pályázatot hirdessen, aminek a keretében a Pályázók által beküldött és az Adatkezelő által befogadott Pályázatot elbírálja. |
| **Az adatkezelés időtartama** | a) a pályázat azonnali elutasítása esetén, az Adatkezelő a jelen adatkezelési tájékoztató 3. pontjának a kezelt személyes adatok körét meghatározó pontjának a) alpontjában megahatározott adatokat három (3) munkanapig kezeli.b) ha az Értékelő Bizottság döntése alapján nem kerül támogatásra a befogadott pályázat, az Adatkezelő a jelen adatkezelési tájékoztató 3. pontjának a kezelt személyes adatok körét meghatározó pont b) alpontjában foglalt személyes adatokat a pályázat kézhezvételétől számított két (2) hónapig kezeli.Adatkezelő a fenti adatkezelési időtartamok lejártával a személyes adatokat teljes körűen és vissza nem állítható módon törli.  |
| **A személyes adatok forrása** | a Pályázó.  |
| **A személyes adatok megismerésére jogosultak**  | az Adatkezelő társaság saját hatáskörben összeállított Értékelő Bizottságának tagjai, akik a beérkező Pályázatot véleményezik, értékelik és döntenek annak támogathatóságáról, valamint a HR főigazgató által a folyamatba bevont munkavállalói. |
| **A személyes adatok továbbításának címzettje** | a személyes adatok nem kerülnek a GDPR 4. cikk 9. pontja szerinti címzett felé továbbításra.  |

1. **Az Érintett jogai és jogérvényesítési lehetőségei**
	1. *A tájékoztatás kéréséhez való jog*

Az érintett tájékoztatást kérhet az Adatkezelőtől, kérheti személyes adatainak helyesbítését, valamint az adatkezelés korlátozását. Az érintett kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldolgozók nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az érintett személyes adatait, illetve az érintettet az adatkezeléssel összefüggő jogairól. Az Adatkezelő a kérelem kézhez vételétől számított legrövidebb idő alatt, legfeljebb azonban egy (1) hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további kettő (2) hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt - túlzó, az Adatkezelő megtagadhatja a kérelem alapján történő intézkedést. Az Adatkezelő mindaddig megtagadhatja az Érintetti jogainak gyakorlására irányuló kérelem teljesítését, ameddig az Érintettet kétséget kizáróan nem tudja azonosítani.

* 1. *Hozzáféréshez való jog*

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján az Érintett jogosult arra, hogy a folyamatban lévő adatkezeléssel összefüggő személyes adatokhoz és a következő információkhoz hozzáférést kapjon: az adatkezelés célja és jogalapja, a kezelt személyes adatok kategóriái, az adatkezelés időtartama, a személyes adatok továbbításának címzettjei, illetve az adattovábbítás célja, az Érintett adatkezeléssel összefüggő jogai, valamint azok érvényesítésének módja, a felügyeleti hatósághoz címzett panasz benyújtásának joga. Az Érintett kérésére az Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait - rendelkezésére bocsátja. Az Érintett által kért további másolatokért az Adatkezelő költségtérítést állapíthat meg.

* 1. *Az adatok módosításához, helyesbítéséhez való jog*

Az Érintett a jelen adatkezelési tájékoztató 1. pontjában megadott elérhetőségen keresztül kérheti a rá vonatkozó pontatlan személyes adatainak módosítását (helyesbítését), illetve a hiányos személyes adatok kiegészítését. Adatkezelő a helyesbítésről értesíti az Érintettet, kivéve ha az lehetetlennek bizonyul, vagy aránytalanul nagy erőfeszítést igényel az Adatkezelőtől, továbbá ha ez az adatkezelés céljára való tekintettel az Érintett jogos érdekét nem sérti.

* 1. *Az adatok törléséhez való jog („elfeledtetéshez való jog”)*

Az Érintett kérheti a személyes adatainak törlését, ha az adatkezelés célja megszűnt, ha azon adatok kezelése jogellenes, ha az adatok tárolásának meghatározott határideje lejárt, továbbá ha azt bíróság vagy hatóság elrendelte. Adatkezelő a személyes adatok törléséről értesíti az Érintettet, kivéve ha az lehetetlennek bizonyul vagy aránytalanul nagy erőfeszítést igényel az Adatkezelőtől, továbbá ha ez az adatkezelés céljára tekintettel az Érintett jogos érdekét nem sérti. Az Adatkezelő a személyes adatokat nem törli, ha azok az Adatkezelőre vonatkozó jogszabályi kötelezettség teljesítéséhez, továbbá jogi igények előterjesztéséhez, érvényesítéséhez, illetve védelméhez szükségesek.

* 1. *Az adatok kezelésének korlátozása*

Az Érintett az Adatkezelő jelen adatkezelési tájékoztatóban megadott bármely elérhetőségén kérheti, hogy a személyes adatainak kezelését az Adatkezelő korlátozza amennyiben:

• az Érintett vitatja a személyes adatok pontosságát (ez esetben a korlátozás arra az időtartamra vonatkozik, amíg az Adatkezelő ellenőrzi az adatok helyességét);

• az adatkezelés jogellenes, de az Érintett ellenzi az adatok törlését és kéri azok felhasználásának korlátozását;

• az adatkezelés célja megszűnt, de az Érintettnek szüksége van azokra jogi igények előterjesztéséhez, érvényesítéséhez, védelméhez.

A korlátozás addig tart, amíg azt az Érintett által megjelölt indok szükségessé teszi. Ebben az esetben a személyes adatokat – a tárolás kivételével – csak az Érintett hozzájárulásával; vagy jogi igények előterjesztéséhez, érvényesítéséhez, védelméhez; vagy más természetes vagy jogi személy jogainak védelme érdekében; vagy fontos közérdekből kezeljük. Az Adatkezelő az Érintett kérésére történt korlátozás feloldásáról az Érintettet előzetesen tájékoztatja.

* 1. *Tiltakozáshoz való jog*

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a GDPR 6. cikk (1) bekezdésének f) pontján alapuló kezelése ellen. Ebben az esetben az adatkezelő a személyes adatokat nem kezeli tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Amennyiben az Érintett a jelen adatkezelési tájékoztatóban foglalt adatkezeléssel szemben tiltakozik, úgy az Adatkezelő minden esetben egyedileg bírálja el az Érintett kérelmét.

* 1. *Jogorvoslati lehetőségek*

Az Érintett jogainak megsértése esetén, vagy amennyiben az Adatkezelő által végzett adatkezelést kifogásolja, az Adatkezelő döntésével nem ért egyet, panasszal a Nemzeti Adatvédelmi és Információszabadság Hatóságnál élhet, a [www.naih.hu](http://www.naih.hu) oldalon található elérhetőségeken.

Jogainak megsértése esetén, vagy amennyiben az Adatkezelők döntésével nem ért egyet, úgy az Adatkezelővel szemben az Érintett közvetlenül is fordulhat jogorvoslatért az Adatkezelő székhelye szerinti vagy az Érintett lakóhelye illetve tartózkodási helye szerinti bírósághoz. A bíróság az ügyben soron kívül jár el.

Amennyiben a jelen adatkezelési tájékoztatóban foglaltakon kívül az Érintettnek további információra van szüksége, akkor a jelen adatkezelési tájékoztató 1. pontjában megadott elérhetőségen keresztül kérhet további tájékoztatást az Adatkezelőtől. Amennyiben a személyes adatai kezelésével kapcsolatban észrevétele, kifogása van, akkor az adatvedelem.szemely@mavcsoport.hu e-mail címre írhat.

1. **Releváns jogszabályok**
* Az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet vagy GDPR);
* Az információs önrendelkezési jogról és az információszabadságról szóló 2011. évi CXII. törvény (Infotv.).

Kiadás dátuma: Budapest, 2025. március 25.

**Adatkezelő**

1. Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről. [↑](#footnote-ref-1)